open-index/open-wikipedia-markdown huggingface dataset:
Sari Siikander

**Sari Maarit Siikander** (s. 26. kesäkuuta 1964 Valkeakoski) on suomalainen näyttelijä ja teatteriohjaaja.

## Ura

Siikanderin lapsuudenkodissa ei luettu kirjallisuutta, vaan kirjahyllyn ainoat teokset olivat tietosanakirjoja. Perheen ainoa kulttuuriharrastus oli satunnaiset vierailut Valkeakosken kaupunginteatteriin. Sen esitykset tekivät lapseen voimakkaan vaikutuksen, ja kun Siikander näki musikaalin *[[Viulunsoittaja katolla]],* hän päätti, että hänestä tulee aikuisena näyttelijä. Se oli hänen ainoa urahaaveensa.

Ylioppilaaksi Siikander kirjoitti 1984. Näyttelijänuransa hän aloitti harrastajana Valkeakoskella, josta hän siirtyi iltanäyttelijäksi Hämeenlinnan kaupunginteatteriin ja sieltä näyttelijäharjoittelijaksi Jyväskylän kaupunginteatteriin. Kiinnitys Jyväskylässä kesti kolme vuotta 1987–1990 ja se päättyi, kun Siikander viidennellä yrityksellä 1990 pääsi 26-vuotiaana Teatterikorkeakouluun, josta hän valmistui teatteritaiteen maisteriksi 1994.

Suomen 1990-luvun alun laman aikana työelämään siirtynyt Siikander joutui aloittamaan freelancerina, eikä ole sen jälkeen joutunut haikailemaan vakituista kiinnitystä teatteriin, sillä töitä on muutenkin riittänyt. Kotiteatterinaan hän pitää improvisaatioteatteri Stella Polarista, jossa on näytellyt vuodesta 1995, ja toisena kotiteatterinaan Uutta Iloista Teatteria, jossa hän on työskennellyt vuodesta 2008 lähtien. Siikander on näytellyt usein myös Tampereen Työväen Teatterissa ja Helsingin kaupunginteatterissa. Runsaasti kehuja hän on saanut muun muassa Tampereen *Marilyn*-musikaalin nimiroolista 2005 ja Helsingin *Viivi ja Wagner* - ja *Pienet ketut* -esityksistä.

Omasta mielestään Siikander on saanut toisen ammatin ohjaamisesta. Hänen ensimmäinen ohjaustyönsä oli Uuden Iloisen Teatterin kesällä 2018 esitetty musiikkinäytelmä *Kaunis Veera*. Kesällä 2024 Heinolan kesäteatterissa esitetty komedia *Vielä ehtii* oli Siikanderin kahdeksas ohjaustyö. 

Siikander on esiintynyt muun muassa elokuvissa *[[Klassikko (elokuva)|Klassikko]]* (2001), *[[Kukkia ja sidontaa]]* (2004) ja *[[Rock’n Roll Never Dies]]* (2006) sekä televisiosarjoissa *[[Sydän toivoa täynnä]]* (1997–1999), *[[Vapaa pudotus]]* (2002) ja *[[Suojelijat]]* (2008). 

Vuonna 2007 Siikander oli mukana *[[Tanssii tähtien kanssa (2. tuotantokausi)|Tanssii tähtien kanssa]]* -ohjelman 2. tuotantokaudella, jossa hän ylsi toiselle sijalle tanssiparinsa Mikko Ahdin kanssa.

## Yksityiselämä

Siikander oli naimisissa Pirkka-Pekka Peteliuksen kanssa vuodesta 1998 vuoteen 2003 saakka, ja heillä on vuonna 2002 syntynyt tytär.

## Filmografia
### Elokuvat

### Televisiosarjat

### Dubbaukset

## Lähteet

## Aiheesta muualla
*
*
Ten Commandments

**Ten Commandments** on Ozzy Osbournen pienellä painoksella julkaistu kokoelma-albumi vuodelta 1990.

## Kappaleet
#
#
#
#
#
#
#
#
#
#

## Aiheesta muualla
* 
*
Cris af Enehielm

**Christina (Cris) Marianne af Enehielm** (s. 24. maaliskuuta 1954 Helsinki) on suomenruotsalainen taidemaalari, puku- ja lavastetaiteilija, näyttelijä, ohjaaja sekä performanssitaiteilija. Hän sai Vuoden nuori taiteilija -palkinnon vuonna 1986.
Af Enehielmin teoksissa on usein naisnäkökulmaa ja provokatiivisuutta. Hän on saanut vaikutteita poptaiteesta, sarjakuvista ja mainosten naiskuvasta.

Af Enehielm valmistui taidemaalariksi vuonna 1977 Fria konstskolanista sekä näyttelijäksi vuonna 1981 Teatterikorkeakoulusta.
Af Enehjelmillä on ollut taidenäyttelyitä muun muassa Gallerie Anhavassa ja Gallerie Forsblomilla Helsingissä. Hänelle myönnettiin vuonna 2020 Pro Finlandia -mitali.

Af Enehjelm on tehnyt performanssia eri ryhmissä kuten Homo$, Jack Helen Brut ja Särjen Ääni ja näytellyt muun muassa Lilla Teaternissa, televisiossa ja elokuvissa. Hän on myös vaikuttanut muutamassa tanssiteoksessa. Af Enehjelm ääninäytteli *[[Muumilaakson tarinoita|Muumilaakson tarinoiden]]* ruotsinkielisessä versiossa *[[Vilijonkka|Vilijonkkaa]]*. Hänellä on kaksi poikaa: Andreas af Enehielm ja Theo Theodor af Enehielm (s. 1993).
__NOTOC__
## Lähteet
* *Suomen kuvataiteilijat 86.* Suomen taiteilijaseura 1987.
*
*Mikko Oranen.  Skenet.
*Galleria Anhava. 

### Viitteet

## Aiheesta muualla
*
*
Barabus TKR

**Barabus TKR** on eräs maailman nopeimmista superautoista. Esittely tapahtui heinäkuussa 2006 järjestetyssä British Motor Show’ssa. 

## Yleistä
TKR:n ilmoitettiin olevan markkinoille tullessaan nopeampi kuin silloinen maailman nopein sarjavalmisteinen auto Bugatti Veyron. Vahvistettujen mittausten mukaan nopein auto on SSC Aero. Ennakkotietojen mukaan Barabus TKR:n hinta on sen tullessa markkinoille 360&nbsp;000 puntaa. 

Auton hiilikuituinen kori valmistetaan Colonellassa, Italiassa ja moottori Englannissa. Tuotantomääräksi on suunniteltu kolmen vuoden aikana noin 300–400 kpl. Ensimmäisten autojen oli tarkoitus saapua ostajille syksyllä 2006.

## Moottori
Moottorina on tuplaturbolla varustettu 7,0-litrainen V8, joka tuottaa tehoa 739&nbsp;kW (1&nbsp;005 hv). Auto kiihtyy 1,67 sekunnissa 0–100&nbsp;km/h slicksirenkailla, jotka eivät kuitenkaan ole Suomessa laillisia katukäytössä. Huippunopeudeksi ilmoitetaan 434&nbsp;km/h.

## Aiheesta muualla
* Autowiki
Vääräkoski (täsmennyssivu)

**Vääräkoski** tarkoittaa seuraavia:

* Vääräkoski, maaseututaajama Karjalan tasavallassa Venäjällä
* Vääräkosken kartonkitehdas, Vääräkosken Pahvi Oy:n lakkautettu kartonkitehdas Ähtärissä
* Vääräkoski, kylä Ähtärissä
* Vääräkoski, koski Ähtärissä
* Vääräkoski, kylänosa Suurperon kylässä Viipurin maalaiskunnassa luovutetulla alueella
* Vääräkosken kanava, kanava Heinäveden reitin varrella.
* Vääräkosken voimalaitos, vesivoimala Tohmajärvellä Jänisjoessa
* Vääräkoski, koski Orimattilassa
* Vääräkosken vesivoimalaitos, voimala Orimattilassa
Vapaa pudotus

**Vapaa pudotus** on suomalainen draama- ja komediasarja, jossa on kymmenen noin 45 minuutin jaksoa: "Kaikki hyvin", "Turon baari", "Jäänmurtajat", "Taide", "X", "Ei yhtään onnellista päivää", "Home sweet home", "Iloinen talo", "www.blowyourheadoff.com" ja "Kertaus".

*Vapaa pudotus* perustuu teatteriryhmä Stella Polariksen näyttelijöiden improvisaatiometodilla tuottamiin tarinoihin. Sarja sai useita palkintoja, muun muassa Venla-palkinnot vuoden 2002 paras televisioelokuva ("Turon Baari") ja vuoden 2002 paras naisnäyttelijä (Tiina Pirhonen jaksosta "Kaikki hyvin"), Tampereen elokuvajuhlien Risto Jarva -palkinnon ("Turon Baari") sekä Koura-palkinnon vuoden 2002 parhaasta tv-draamasta.

Koko sarja julkaistiin marraskuussa 2006 kolmelevyisenä DVD-boksina, jossa on sarjan lisäksi kunkin osan making of.

## Aiheesta muualla
* *Vapaa pudotus* Elonetissä: ''Kaikki hyvin'' · ''Turon baari'' · ''Jäänmurtajat'' · ''Taide'' · ''X'' · ''Ei yhtään onnellista päivä'' · ''Home sweet home'' · ''Iloinen talo'' · ''www.blowyourheadoff.com'' · ''Kertaus''
Rendez-Vous

***Rendez-Vous*** on Jean-Michel Jarren vuonna 1986 julkaistu musiikkialbumi. Jarre on tuottanut ja säveltänyt kaikki kappaleet.

## Kappaleet
# First Rendez-Vous (2'54)
# Second Rendez-Vous (10'55)
# Third Rendez-Vous (3'30)
# Fourth Rendez-Vous (3'57)
# Fifth Rendez-Vous (7'41)
# Last Rendez-Vous *(Ron's Piece)* (6'04)

Astronautti Ronald McNairin oli tarkoitus nauhoittaa kuudennen kappaleen saksofoniosuus avaruussukkulalennolla. Siitä olisi tullut maailman ensimmäinen avaruudessa äänitetty soitinosuus, mutta Challenger-sukkula tuhoutui nousun aikana ja koko miehistö menehtyi. McNairin osuuden Maassa nauhoitettuna esitti Pierre Gossez.

## Instrumentit

* ARP 2600
* EMS Synthi AKS
* Seiko DS 250
* Elka Synthex

* Roland JX-8P
* Fairlight CMI
* E-mu Systems Emulator II
* Eminent 310U -urku

* Linn Electronics Linn 9000
* Moog Memory Moog
* RMI Harmonic Synthesizer
* Oberheim OB-X

* Yamaha DX-100
* Geiss Matrisequencer
* Roland TR-808
* Casio CZ-5000

* Sequential Circuits Prophet

## Lähteet
* CD-levy 488141 2 (Disques Deyfus, 1986)
Sidney Hook

**Sidney Hook** (20. joulukuuta 1902 &ndash; 12. heinäkuuta 1989) oli yhdysvaltalainen filosofi, intellektuelli ja pragmatisti. Hook oli 1920- ja 30-luvuilla marxilainen ja trotskilainen. Kylmän sodan aikana hän oli anti-kommunisti, mutta luki itsensä demokraattiseksi sosialistiksi.

## Teoksia

* *The Metaphysics of Pragmatism* (1927)
* *Towards the Understanding of Karl Marx: A Revolutionary Interpretation* (1933) 
* *The Meaning of Marx* (edited collection, 1934)
* *From Hegel to Marx* (1936)
* *John Dewey: An Intellectual Portrait* (1939)
* *Reason, Social Myths, and Democracy* (1940)
* *The Hero in History* (1943)
* *Education for Modern Man* (1946)
* *John Dewey: Philosopher of Science and Freedom* (editor, 1950)
* *Heresy, Yes; Conspiracy, No* (1953) 
* *Marx and the Marxists: The Ambiguous Legacy* (1955)
* *Common Sense and the Fifth Amendment* (1957)
* *Political Power and Personal Freedom* (1959)
* *The Quest for Being, and Other Studies in Naturalism and Humanism* (1961)
* *The Paradoxes of Freedom* (1963)
* *The Place of Religion in a Free Society* (1968)
* *Academic Freedom and Academic Anarchy* (1970)
* *Pragmatism and the Tragic Sense of Life* (1974)
* *Marxism and Beyond* (1983)
* *Out of Step*  (1987)

## Aiheesta muualla
* Mattick, Paul: The Inevitability of Communism - Critique of Sidney Hook's Interpretation of Marx - Pamfletti Hookia vastaan (1936) 
* Morrison, M.: Sidney Hook’s Attack on Trotskyism (1943) 
* 
* Talisse, Robert: Sidney Hook Reconsidered
Charles Bally

**Charles-Louis Bally** (4. helmikuuta 1865 Geneve &ndash; 10. huhtikuuta 1947 Geneve) oli sveitsiläinen kielitieteilijä. Nykyään Bally muistetaan ehkä parhaiten siitä, että hän toimitti yhdessä kollegansa Albert Sechehayen kanssa opettajansa Ferdinand de Saussuren postuumin kirjan *[[Cours de linguistique générale]]*, mutta 1920–1930-luvulla hän oli eräs keskeisimpiä eurooppalaisen kielitieteellisen strukturalismin edustajia yhdessä Roman Jakobsonin, Nikolai Trubetzkoyn ja Louis Hjelmslevin kanssa.
Albert Sechehaye

**Charles Albert Sechehaye** (4. heinäkuuta 1870 Geneve – 2. heinäkuuta 1946 Geneve) oli sveitsiläinen kielitieteilijä, Geneven kielitieteellisen koulukunnan (*école genevoise de linguistique*) edustaja.

Sechehaye opiskeli vuodesta 1891 Geneven yliopistossa, missä hänen opettajanaan oli Ferdinand de Saussure. Sechehayella oli merkittävä osuus – yhdessä Charles Ballyn kanssa – Saussuren luentojen pohjalta kootun merkkiteoksen *[[Cours de linguistique générale]]* synnyssä, samoin kuin koko strukturalismin synnyssä.

## Lähteet
Argentiinan Grand Prix 1973

**Argentiinan Grand Prix 1973** oli Formula 1 -sarjan osakilpailu, joka ajettiin 28. tammikuuta 1973  Autódromo Oscar Alfredo Gálvez -radalla. Kilpailu oli kauden ensimmäinen ja sen voitti Emerson Fittipaldi. 

Kilpailun lähdössä François Cevert sai onnistuneen lähdön ja nousi taistelemaan johtopaikasta paalupaikalta lähtenyttä Clay Regazzonia vastaan, missä hän onnistui melkein kolmekymmentä kierrosta myöhemmin, kun Regazzonin renkaat kuluivat loppuun. Ronnie Petersonin keskeytys moottoririkkoon ja Jackie Stewartin renkaiden kuluminen mahdollistivat Emerson Fittipaldin nousun kilpailussa, minkä seurauksena hän taisteli Cevertiä vastaan kilpailun voitosta. Taistelu päättyi Fittipaldin ohitukseen kymmenen kierrosta ennen ruutulippua.

## Tulokset

## Lähteet
Espanjan Grand Prix 1973

**Espanjan Grand Prix 1973** oli Formula 1 -sarjan osakilpailu, joka ajettiin 29. huhtikuuta 1973 Montjuïcin radalla. Kilpailun voitti Emerson Fittipaldi, jolle voitto oli kauden kolmas. 

## Tulokset

## Muuta
* Nopein kierros: Ronnie Peterson - 1:23.8
* Mike Beuttlerin  paras sijoitus

## Lähteet
Belgian Grand Prix 1973

**Belgian Grand Prix 1973** oli Formula 1 -sarjan osakilpailu, joka ajettiin 20. toukokuuta 1973 Zolderin radalla. Kilpailun voitti Jackie Stewart, jolle voitto oli kauden toinen.

## Tulokset

## Muuta
* Nopein kierros: François Cevert - 1:25.46

## Lähteet
Monacon Grand Prix 1973

**Monacon Grand Prix 1973** oli Formula 1 -sarjan osakilpailu, joka ajettiin 3. kesäkuuta 1973 Monacon katuradalla. Kilpailun voitti Jackie Stewart, jolle voitto oli kauden kolmas.

## Tulokset

## Muuta
* Nopein kierros: Emerson Fittipaldi - 1:28.1

## Lähteet
Ranskan Grand Prix 1973

**Ranskan Grand Prix 1973** oli Formula 1 -sarjan osakilpailu, joka ajettiin 1. heinäkuuta 1973 Paul Ricardin radalla. Kilpailun voitti Ronnie Peterson, jolle voitto oli kauden ja koko uran ensimmäinen.

## Tulokset

## Muuta
* Nopein kierros: Denny Hulme - 1:50.99

## Lähteet
Britannian Grand Prix 1973

**Britannian Grand Prix 1973** oli Formula 1 -sarjan osakilpailu, joka ajettiin 14. heinäkuuta 1973 Silverstonen radalla. Kilpailun voitti Peter Revson, jolle voitto oli kauden ja koko uran ensimmäinen.

## Tulokset

## Muuta
* Nopein kierros: James Hunt - 1:18.6
* James Huntin ensimmäinen nopein kierros
*50:s Grand Prix-voittaja
*Andrea de Adamichin viimeinen kilpailu

## Lähteet
Islannin kruunu

**Islannin kruunu** (, monikossa *krónur*) on Islannin rahayksikkö. Sen kansainvälinen tunnus on ISK. Yksi kruunu jaetaan sataan *aurair*iin (yksikössä *eyrir*), mutta näitä pienempiä yksiköitä vastaavia kolikoita ei ole enää käytössä. Ensimmäiset Islannin kruunun setelit painettiin 1885.  

## Historia
Tanskan kruunu tuli käyttöön ensimmäisen kerran Islannissa vuonna 1874, ja sitä edelsi tanskalainen rigsdaler. Islanti alkoi painaa omia Islannin kruunun seteleitä vuonna 1885. Valuutat erotettiin toisistaan Skandinavian rahaliiton hajotessa ensimmäisen maailmansodan aikaan, ja Islanti itsenäistyi Tanskasta 1918. Ensimmäiset kolikot laskettiin liikkeelle 1922. 

Valuutan arvo laski tasaisesti ja 1970-luvun öljykriisi aiheutti pahan inflaation, joten uusia kolikoita ja seteleitä otettiin käyttöön. Viimeiset aurairit painettiin 1967. Inflaatio paheni entisestään, kunnes vuonna 1981 Islannin kruunu revalvoitiin; uusi kruunu oli sadan vanhan kruunun arvoinen.

Vuonna 2002 silloinen pääministeri päätti, että maksut ja saatavat tulisi ilmoittaa yhden kruunun tarkkuudella, sillä sitä pienempiä kolikoita ei ollut enää liikkeellä moniin vuosiin. Jotkin osakkeet ovat edelleen aurairin tarkkuudella, sillä Lontoon pörssissä hinnat voidaan ilmoittaa pennin tarkkuudella.

Valuutan ongelmista huolimatta islantilaiset eivät halua liittyä Euroopan unioniin tai euroon, sillä moni pelkää sen johtavan resurssien hallinnan menettämiseen.

## Kolikot ja setelit
Käytössä olevat Islannin kruunun kolikot ovat 1, 5, 10, 50 ja 100 kruunua. Sadan kruunun kolikko tuli käyttöön vuonna 1995. Pankit päättivät vuonna 2003, että eivät enää hyväksy aurairin kolikoita. Kolikoissa on kuvia tyypillisistä islantilaisista eläimistä, kuten delfiineistä (5 kruunua) tai rantataskuravuista (50 kruunua) ja muinaisislantilaisen mytologian symboleita.

Kierrossa olevat setelit ovat suuruudeltaan 500, 1&nbsp;000, 2&nbsp;000, 5&nbsp;000 ja 10&nbsp;000 kruunua. Kaikkiin seteleihin on painettu päiväys, jolloin ne tulivat laillisesti voimaan. Seteleitä uudistettiin viimeksi huomattavasti vuonna 2001. Niihin lisättiin ala- ja mikropainatuksia sekä metallifolioraita 2&nbsp;000 ja 5&nbsp;000 kruunun seteleihin. 10&nbsp;000 kruunun seteli on kierrossa olevista uusin, sillä se otettiin käyttöön vuonna 2013. Sitä ei käytetä yhtä usein kuin muita seteleitä. Keskuspankki on vetänyt sadan kruunun ja sitä pienemmät setelit pois kierrosta.

Seteleissä esiintyy islantilaisia taiteilijoita, tieteilijöitä ja muita merkkihenkilöitä. Kääntöpuolella on usein heidän elämäänsä, työhönsä ja saavutuksiinsa liittyviä kuvia tai tilannekuvauksia.

### Kolikot
* 1 kruunu 
* 5 kruunua 
* 10 kruunua 
* 50 kruunua 
* 100 kruunua
Lähde:

### Setelit
* 500 kruunua
* 1&nbsp;000 kruunua
* 2&nbsp;000 kruunua (harvoin käytössä)
* 5&nbsp;000 kruunua
* 10&nbsp;000 kruunua
Lähde:

## Muuta
Islannin kruunu on vähän käytetty valuutta, joten monet valuutanvaihtotoimistot pyytävät varaamaan sitä etukäteen.

## Lähteet

## Aiheesta muualla
* Islannin kruunun nykyinen kurssi
Brasilian Grand Prix 1973

**Brasilian Grand Prix 1973** oli Formula 1 -sarjan osakilpailu, joka ajettiin 11. helmikuuta 1973 Interlagosin radalla. Kyseessä oli ensimmäinen F1-sarjaan kuuluva Brasilian Grand Prix. Kilpailun voitti kotikisaansa ajanut  Emerson Fittipaldi, jolle voitto oli kauden toinen. Fittipaldin lisäksi myös Denny Hulme sai nimiinsä kilpailun nopeimman kierroksen ajettuaan saman ajan kierroksella 20. Lotus-talli otti 50. voiton ja nousi näin Ferrarin ohi voittojen määrässä

## Tulokset

## Muuta
*Nanni Gallin paras sijoitus

## Lähteet
Hollannin Grand Prix 1973

**Hollannin Grand Prix 1973** oli Formula 1 -sarjan osakilpailu, joka ajettiin 29. heinäkuuta 1973 Zandvoortin radalla. Kilpailun voitti Jackie Stewart, jolle voitto oli kauden neljäs.

Roger Williamson kuoli onnettomuudessa, kun hänen autonsa törmäsi radan reunaan, pyörähti radan varteen, jäi ylösalaisin ja syttyi tuleen. Williamsonia ei voitu pelastaa, sillä ratavirkailijoilla ei ollut tulenkestäviä vaatteita. David Purley yritti auttaa Williamsonia, mutta ei saanut yksin autoa käännettyä. Kilpailua ei keskeytetty onnettomuuden takia.

## Tulokset

## Muuta
* Nopein kierros: Ronnie Peterson - 1:20.31
* James Huntin ensimmäinen palkintosija
* Gijs van Lennepin ensimmäinen pistesija ja paras sijoitus.

## Lähteet
Lev

**Lev** voi tarkoittaa seuraavia:

* lev eli leva, Bulgarian rahayksikkö
* Lev, slaavilainen miehen etunimi
* Lev, sukunimenä:
** Jakub Lev (s. 1990), tšekkiläinen jääkiekkoilija
* Lev!, lasitaideteos jalankulku- ja pyöräilytunnelissa Uumajassa Ruotsissa.
Osta minut

**Osta minut** on Irwin Goodmanin kolmas albumi. Se ilmestyi vuonna 1967. 

Albumin tunnetuimpia kappaleita ovat ”Terveisiä Seutulasta” ja ”Homma käy”. Levyn takakannessa oli teksti ”Jos ette pidä levystä, tehkää niinkuin mekin. Me lähetämme levyjä Yleisradion toimittajille kahvipannun alusiksi.” Tämä ei Yleisradiota miellyttänyt, ja niinpä kaikki albumin kappaleet joutuivat radiossa soittokieltoon. Yleisradion ohjelmaneuvoston päätöksen perusteena oli ”radion oletetun esitysrajoituksen käyttäminen myyntimainoksena levykuoressa”.

Kappaletta ”Haista itse vaan” pidetään suomalaisen musiikin ensimmäisenä kappaleena, jossa käytettiin särökitaraa.

*Osta minut* sijoittui Suomen myydyimpien albumien tilastossa parhaimmillaan kolmanneksi toukokuussa 1967. 

Albumilla soittavat muusikot eivät ole tiedossa.

## Kappaleet
#  
#  
#  
#   
#  
#   
#  
#  
#  
#  
#  
# 

## Lähteet
Itävallan Grand Prix 1973

**Itävallan Grand Prix 1973** oli Formula 1 -sarjan osakilpailu, joka ajettiin 19. elokuuta 1973 Österreichringin radalla. Kilpailun voitti Ronnie Peterson, jolle voitto oli kauden toinen.

## Tulokset

## Muuta
* Nopein kierros: Carlos Pace - 1:37.29

## Lähteet
Adiabene

**Adiabene** oli muinainen kuningaskunta Mesopotamiassa. Sen pääkaupunki oli Arbela. Adiabene kuului Parthian valtakunnalle, mutta se toimi yleensä itsenäisesti. Izates II ja hänen äitinsä kuningatar Helenan kääntyivät juutalaisuuteen. Rooman keisari Trajanus teki Adiabenestä osan Rooman valtakuntaa. Roomalaiset joutuivat kuitenkin luopumaan Adiabenestä vuonna 117. 

## Adiabenen hallitsijat
#Izates I (noin 15 jaa.)
#Bazeus Monobazus I (20?–30?)
#Helena (noin 30–58)
#Izates II (noin 34–58)
#Vologases (noin 50)
#Monobazus II (58 – 70-luvun puoliväli)
#Meharaspes (?–116)
#Osa Rooman valtakuntaa (116–117)
#Narsai (noin 170–200)
#tuntematon (200 – noin 310)
#Aphraates (noin 310)
#Osa Sassanidien valtakuntaa  (226–649)
Marie-Thérèse Nadig

**Marie-Thérèse Nadig** (s. 8. maaliskuuta 1954 Flums) on sveitsiläinen alppihiihdon kaksinkertainen olympiavoittaja.

Nadig voitti olympiakultaa syöksylaskussa ja suurpujottelussa vuoden 1972 olympialaisissa ollessaan vain 17-vuotias. Hän sijoittui suurpujottelussa viidenneksi Innsbruckin olympialaisissa 1976 ja saavutti syöksylaskussa pronssia Lake Placidin olympialaisissa 1980. Maailmanmestaruuskilpailujen syöksylaskussa hän sijoittui viidenneksi Sankt Moritzissa 1974 ja neljänneksi Garmisch-Partenkirchenissä 1978.

Maailmancupissa Nadig saavutti 24 osakilpailuvoittoa ja kaudella 1980–1981 kokonaiscupin voiton, jonka lisäksi hänellä on syöksycupin voitot kausilta 1979–1980 ja 1980–1981.

Kilpauransa Nadig lopetti keväällä 1981.

## Lähteet
* 
* Tilastot ja tulokset
Liettuan liti

**Liettuan liti** () oli Liettuan virallinen rahayksikkö. Sen kansainvälinen valuuttakoodi on **LTL**. Se jakaantuu 100 centasiin. Valuutta otettiin käyttöön ensimmäistä kertaa vuonna 1922. Aiemmin liti oli sidottu Yhdysvaltain dollariin, mutta vuodesta 2002 lähtien euroon. Liti on ERM II:ssa 27. kesäkuuta 2004 alkaen. Keskikurssi on 3,45280 litiä/euro ja sallittu vaihteluväli ±&nbsp;15&nbsp;prosenttia. Liettuassa otettiin eurot käyttöön 1.1.2015 alkaen.
 
## Kolikot
* 1 centas  
* 2 centasia 
* 5 centasia 
* 10 centasia 
* 20 centasia 
* 50 centasia
* 1 liti 
* 2 litiä 
* 5 litiä

## Setelit
* 10 litiä 
* 20 litiä 
* 50 litiä 
* 100 litiä 
* 200 litiä 
* 500 litiä
 
## Katso myös
Liettuan keskuspankin sivut 

## Lähteet
Kanadan Grand Prix 1973

**Kanadan Grand Prix 1973** oli Formula 1 -sarjan osakilpailu, joka ajettiin 23. syyskuuta 1973 Mosport Parkin radalla. Kilpailun voitti Peter Revson, jolle voitto oli kauden toinen ja uran viimeinen. Kilpailun aikana yhteensä seitsemän kuljettajaa johti kilpailua.

Kilpailu oli ensimmäinen Formula 1 -kilpailu, jossa käytettiin turva-autoa. Turva-autoa ajoi Egbert "Eppie" Wietzes. Turva-auto pysytteli Howden Ganleyn Iso - Marlboron auton edessä, jolloin suurin osa kuskeista ohitti hänet kierroksella.

## Tulokset

## Muuta
* Nopein kierros: Emerson Fittipaldi - 1:15.496
* Paalupaikka: Emerson Fittipaldi - 1:13.697
* Jackie Oliver sijoittui kolmanneksi osakilpailussa, mutta kilpailunjärjestäjien ja tuomariston toiminta kaoottisessa osakilpailussa ajanoton osalta aiheutti sekaannusta siitä, jos Oliver oli oikea osakilpailuvoittaja ennen pyörähdyksiään ja kolarointejaan.

## Lähteet
Ebbe Skovdahl

**Ebbe Skovdahl Hansen** (5. heinäkuuta 1945 Kööpenhamina – 23. lokakuuta 2020) oli tanskalainen jalkapallovalmentaja ja entinen amatööripelaaja. 

Skovdahl oli Brian ja Michael Laudrupin eno. Hän kuoli 75-vuotiaana 23. lokakuuta 2020 sairastettuaan pitkään syöpää.

Aberdeen-pestinsä jälkeen Skovdahl palasi vielä Tanskaan ja valmensi Fremiä. Hän pelasti seuran putoamiselta Tanskan liigasta kaudella 2002/03. Sittemmin Frem putosi liigasta ja lopulta Skovdahl jätti talousvaikeukissa olleen seuran vuonna 2005. Tähän päättyi myös hänen valmennusuransa.Tidligere FREM-træner Ebbe Skovdahl er død, 75 år BK Frem. Viitattu 29.1.2023. 

## Meriitit

* Tanskan mestaruus (4): 1988, 1996, 1997, 1998
* Tanskan cup (3): 1989, 1994, 1998

## Lähteet
Lari (täsmennyssivu)

**Lari** tarkoittaa seuraavia:

* Lari, miehen etunimi
* lari, Georgian rahayksikkö
* lari eli valkokäsigibboni (*Hylobates lar*), gibbonien heimoon kuuluva apinalaji
* Lari, kunta Italiassa
* *[[Lari]]*, rantalintujen alalahko

## Henkilöt
Lari on seuraavien henkilöiden sukunimi:

* Ovidio Lari (1919–2007), entinen Aostan piispa
* Yasmeen Lari (s. 1941), pakistanilainen arkkitehti.
Liti

**Liti** voi tarkoittaa seuraavia:

* liti, Liettuan entinen rahayksikkö
* Lití, kaupunki Oraiókastron kunnassa Thessalonikin alueyksikössä Keski-Makedonian alueella Kreikassa
Reteesti vaan

**Reteesti vaan** on Irwin Goodmanin neljäs albumi. Se ilmestyi vuonna 1968. Levy oli Suomen kymmenen eniten myydyn albumin listalla toukokuusta lokakuuhun 1968, ja tuon vuoden kesä- ja heinäkuussa se oli Suomen myydyin albumi.

Levyltä nousi useita suuria hittejä, kuten "Ryysyranta", "Reteesti vaan", "Juhlavalssi", "Kun ei rahat riitä" sekä "Kieltolaki".

## Kappaleet
# 
# 
#  
#  
#  
#  
# 
# 
# 
# 
# 
# 

## Muusikot

* Irwin Goodman – laulu
* Rauno Lehtinen – kapellimestari (1, 9), viulu (2, 9, 12), mandoliini (1, 6, 8)
* Jaakko Borg – kapellimestari (2, 3, 6–8, 11, 12), harmoni (3, 8), urut (11)
* Tauno Virtanen – trumpetti (2, 4, 5, 7, 8, 10)
* Erkki Karjalainen – trumpetti (6, 7, 12)
* Ossi Runne – trumpetti (7)
* Pauli Granfelt – trumpetti (1, 9), viulu (3), jouset (7)
* Seppo Peltola – pasuunat (1, 2, 4, 5, 7–10)
* Juhani Aalto – pasuunat (2, 4, 5, 8, 10)
* Sointu Huuskonen – pasuunat (2, 4, 5, 8, 10, 13, 14)
* Unto Haapa-aho – saksofoni (1), klarinetti (3, 9)
* Seppo ”Paroni” Paakkunainen – huilu (7)
* Reijo Lehtovirta – huilu (7)
* Leo Kähkönen – saksofoni (4, 5, 10)
* Juhani Aaltonen – saksofoni (4, 5, 10)
* Paul ”Nacke” Johansson – piano (2), urut (11)
* Aaro Kurkela – harmonikka (3)
* Heikki Laurila – kapellimestari (4, 5, 10), kitara (1–5, 7–10)
* Olle Wiberg – kitara (2, 8, 11)
* Taisto Wesslin – kitara (6, 12)
* Raimo Sarkio – kitara (2, 4, 5, 8, 10, 12)
* Erkki Seppä – basso (1–10)
* Jorma Katrama – basso (11)
* Pentti Tiensuu – basso (7)
* Ilpo Kallio – rummut (1–5, 8–10)
* Ossi Kuula – rummut (6, 12)
* Erkki Valaste – rummut (7)
* Matti Oiling – rummut (11)
* Wille Katz – lyömäsoittimet (11)
* Ranja Siikasaari – taustalaulu (4)
* Seija Simola – taustalaulu (4)
* Usko Aro – jouset (4, 10)
* Jaakko Santasalo – jouset (4, 10)
* Rauno Salminen – jouset (4, 10)
* Juhani Heinonen – jouset (7)
* Olavi Pitko – jouset (7)
* Erkki Inkinen – jouset (7) 
* Markku Seppänen – jouset (7)
* Teppo Tuominen – jouset (7)
* Risto Räty – jouset (7)
* Osmo Kurki – jouset (7)
* Tauno Tiikkainen – jouset (4, 7, 10)

## Kokoelma-albumi
Vuonna 1991 julkaistiin kokoelma-albumi *2 alkuperäistä Reteesti vaan / St. Pauli ja Reeperbahn*, johon on yhdistetty levyillä *Reteesti vaan* ja *[[St. Pauli ja Reeperbahn]]* olleet kappaleet.

## Lähteet
Yhdysvaltain Grand Prix 1973

**Yhdysvaltain Grand Prix 1973** oli Formula 1 -sarjan osakilpailu, joka ajettiin 7. lokakuuta 1973 Watkins Glenin radalla. Kilpailu oli kauden viimeinen, ja sen voitti Ronnie Peterson. Voitto oli Petersonille kauden neljäs.

François Cevert kuoli edellisen päivän harjoituksissa, minkä takia Tyrrellin autot vetäytyivät kilpailusta.

## Tulokset

## Muuta
* Nopein kierros: James Hunt 1.41,652

## Lähteet
Dennis Rijnbeek

**Dennis Martinus Hendrikus Rijnbeek** (s. 7. elokuuta 1972 Haarlem, Pohjois-Hollanti) on entinen alankomaalainen uimari, joka edusti kotimaataan Kesäolympialaisissa 2000. Siellä hän otti 4&nbsp;×&nbsp;100 metrin vapaauintiviestissä hieman liian aikaisen lähdön, joka merkitsi hylkäystä Alankomaiden joukkueelle.
Puolan zloty

**Złoty** (lausutaan puolaksi [] , ääntämys suomeksi [] , ) on Puolan rahayksikkö, joka jakautuu sataan grossiin (). Valuutta tunnetaan kansainvälisesti tunnuksella PLN ja kansallisesti lyhenteellä zł*.*

Złoty on ollut kutsumanimi puolalaisten kaupunkien ja valtakuntien rahayksiköille useina eri jaksoina keskiajalta saakka. Nykyinen vuoden 1995 versio syntyi maan keskuspankin leikattua neljä nollaa nimellisarvosta kommunismin loppua seuranneen inflaation madaltamiseksi. Tämä rahauudistus on myös syy valuuttatunnuksen PLN käytölle edeltäjänsä loogisemman PLZ:n sijaan.

Puola on yksi seitsemästä Euroopan unionin euroon kuulumattomasta jäsenmaasta. Donald Tuskin hallitukset tekivät 2010-luvulla valmistelleen tason toimenpiteitä euroalueeseen liittymiseksi mutta seuranneet hallitukset ovat jättäneet asian kesken. Mateusz Morawieckin vallan aikana asenteet ovat kääntyneet eurovastaisiksi. Yleistä mielipidettä mitanneet eurobarometrit eivät ole osoittaneet yli 50 prosentin puoltoa liittymiselle vuosien 2007–2009 finanssikriisin jälkeen.

## Kolikot

## Setelit

Nykyään käytössä olevissa seteleissä on etupuolella yksi Puolan hallitsijoista, ja kääntöpuolella joko denaarin kolikko (10 zł ja 20 zł), tai Puolan vaakunakotka (50 zł, 100 zł, 200 zł ja 500 zł)
## Lähteet

## Aiheesta muualla
Tom Thacker

**Thomas William Arnold ”Tom” Thacker** (s. 11. huhtikuuta 1973) on kanadalainen Langleysta kotoisin oleva laulaja, kitaristi ja näyttelijä. Thacker on vaikuttanut koko uransa ajan punkrock-yhtye Gobissa ja sen lisäksi Sum 41:ssä. Hän on myös kokeillut uraa näyttelijänä esiintyen elokuvissa *[[Going the Distance (vuoden 2004 elokuva)|Going the Distance]]* (2004) ja *[[Sharp as Marbles]]* (2008). Thacker näytteli *Going the Distancessa* omaa itseään ja *Sharp as Marblesissa* Brucea.

## Aiheesta muualla

* 
*
Fluoriantimonihappo

**Fluoriantimonihappo** (HSbF6) on vahvin tunnettu superhappo. Superhappojen vahvuutta kuvaa Hammettin happamuusfunktioon perustuva H0-luku, joka fluoriantimonihapolla on −28 ja 100-prosenttisella rikkihapolla se on −12. Vahvuudesta tämä kertoo sen, että yksi yksikkö sitä vastaa noin 1016 yksikköä 100-prosenttista rikkihappoa.. 

Fluoriantimonihappoa saadaan vetyfluoridin ja  antimonipentafluoridin tai vaihtoehtoisesti vetyfluoridin ja antimonipentoksidin välisellä reaktiolla. Antimoni sitoutuu voimakkaasti fluoridi-ioniin, ja tuloksena saatu antimoniheksafluoridi-ioni SbF6− ei sido vetyioneja takaisin.
Siksi liuoksessa olevien vetyionien tehollinen konsentraatio pääsee nousemaan paljon suuremmaksi kuin missään tavallisessa happoliuoksessa.

Fluoriantimonihappoa käytetään karbokationien tutkimiseen ja radikaalipolymeroitumisreaktioissa.

Fluoriantimonihappo on äärimmäisen syövyttävää ja se kykenee reagoimaan lähes kaikkien tunnettujen yhdisteiden kanssa. Fluoriantimonihappo pystyy syövyttämään lähes kaikkea, joten happoa säilytetään yleensä Teflonista (polytetrafluorieteeni) valmistetuissa astioissa ja sitä käsitellään Teflon-pinnoitetuilla välineillä. Fluoriantimonihappo hajoaa räjähdyksenomaisesti joutuessaan kosketuksiin veden kanssa.

## Lähteet

## Aiheesta muualla
* PubChem: Hexafluoroantimonyic acid 
* Toxin and Toxin Target Database (T3DB): Hexafluoroantimonic acid 
* ChemBlink: Hexafluoroantimonic Acid 
* Sigma Aldrich: Fluoroantimonic acid purified by triple-distillation
St. Pauli ja Reeperbahn

**St. Pauli ja Reeperbahn** on Irwin Goodmanin kuudes albumi, joka ilmestyi vuonna 1970.

Levyn kappaleita ovat mm. ”St. Pauli ja Reeperbahn”, ”Siihen aikaan kun isä lampun osti” sekä ”Elon myrskyissä”. Kappaleessa ”Ryysyranta meni” on introna Irwinin kotiradiolla nauhoittama Ryysyrannan pakkohuutokauppa. Myöhemmin Hattulan nimismies lähetti Fazer Finnlevylle 300 markan laskun levyllä esiintymisestä.

Albumi oli Suomen levymyyntitilaston kärjessä helmikuussa 1971, jolloin se syrjäytti väliaikaisesti Creedence Clearwater Revival -yhtyeen *[[Pendulum (albumi)|Pendulum]]*-albumin. Maaliskuussa *Pendulum* palasi kärkipaikalle ja *St. Pauli ja Reeperbahn* putosi kuudenneksi. Albumia myytiin kaikkiaan liki 35&nbsp;000 kappaletta.

Kullervo Linnan Humppa-Veikot levytti albumin nimikappaleen vuonna 1971 omalle albumilleen *Humppa-Veikot jälleen*.

Vuonna 1991 julkaistiin kokoelma-albumi *2 alkuperäistä Reteesti vaan / St. Pauli ja Reeperbahn*, johon on yhdistetty levyillä *[[Reteesti vaan]]* ja *St. Pauli ja Reeperbahn* olleet kappaleet.

Vuonna 2001 Warner Music Finland julkaisi albumin CD-levynä ja remasteroi sen.

## Kappaleet
# 
# 
# 
#  
# 
#  
# 
#  
#  
#  
#  
# 

## Muusikot

* Irwin Goodman – laulu
* Juhani Aalto – pasuuna (2–6, 8–12)
* Kaj Backlund – trumpetti (3, 6, 8)
* Matti Bergström – basso (1, 6, 8)
* Unto Haapa-aho – saksofoni (3)
* Jouni Heinonen – jouset (1)
* Juhani Homanen – jouset (1)
* Markku Johansson – kapellimestari (1, 2, 5, 6, 8, 9), trumpetti (2–5, 9)
* Paul ”Nacke” Johansson – kapellimestari (3, 7, 10, 12), piano (3, 11), urut (4, 10)
* Ilpo Kallio – rummut ja lyömäsoittimet (2, 4, 5, 7, 9–12)
* Seppo Keurulainen – kitarat (2, 3, 5–7, 9, 12)
* Erkki Koskimo – pasuuna (4, 9, 10, 12)
* Aaro Kurkela – harmonikka (3, 4, 7, 9, 12)
* Pentti Lahti – saksofoni (2, 5, 9)
* Pentti Lasanen – saksofoni (2, 5, 9)
* Heikki Laurila – kapellimestari (4, 11), kitara (1, 4, 6, 8, 10, 11)
* Martti Metsäketo – basso (1, 2, 4–9, 12)
* Pentti Mutikainen – basso (3)
* Sven Nygård – saksofoni (4, 10), klarinetti (11)
* Matti Oiling – rummut ja lyömäsoittimet (3)
* Seppo Peltola – pasuuna (6, 8)
* Jussi Pesonen – jouset (1)
* Olavi Pälli – jouset (1)
* Olavi Rignell – jouset (1)
* Ilpo Saastamoinen – kitara (3)
* Raimo Sarkio – kitara (2, 5)
* Christian Schwindt – rummut ja lyömäsoittimet (4, 7, 9–12)
* Nono Söderberg – kitara (1, 3, 6, 8)
* Erkki Valaste – rummut ja lyömäsoittimet (1, 2, 6, 8)
* Timo Vartiainen – jouset (1)
* Tauno Virtanen – trumpetti (2, 4–6, 8, 10–12)

Kappaleen ”St. Pauli ja Reeperbahn” (3) taustalaulajat tunnistamattomia.

## Lähteet
Epäkongruentti sulaminen

**Epäkongruentti sulaminen** tapahtuu, kun yhdiste sulaessaan hajoaa yhdestä kiinteästä faasista nestefaasiksi ja toiseksi kiinteäksi faasiksi. Ilmiötä kutsutaan peritektiseksi reaktioksi. Yhdisteen täydellinen sulaminen siis tapahtuu lämpötilavälillä toisin kuin kongruentissa sulamisessa. 

Epäkongruentti sulaminen voi tapahtua, jos yhdisteen sulamispiste on alempi kuin jommankumman komponentin. Esimerkiksi natriumin ja kaliumin muodostama yhdiste hajoaa sulaessaan kiinteäksi natriumiksi sekä natrium-kalium -liuokseksi johtuen natriumin korkeammasta sulamislämmöstä.

Na_2K(s)\rightarrow Na(s) + Na_2K(l)

## Katso myös
*Kongruentti sulaminen
Kyproksen punta

**Kyproksen punta** (epävirallisesti myös Kyproksen liira) oli Kyproksen tasavallan virallinen rahayksikkö ennen siirtymistä euroon. Sen valuuttakoodi oli CYP. Kyproksen punta jakaantui 100 centiin.

Euroopan unioni hyväksyi heinäkuussa 2007 Kyproksen hakemuksen liittyä euroalueeseen. Kypros otti eurot käyttöön 1.1.2008. Kyproksen punta oli sidottu euroon arvolla 1 € = 0,585274 CYP. Hintojen esittäminen sekä punnissa ja euroissa oli pakollista 1. syyskuuta 2007 – 30. syyskuuta 2008 välisenä aikana.

## Kolikot

* 1 cent 
* 2 centiä 
* 5 centiä 
* 10 centiä
* 20 centiä
* 50 centiä

## Setelit

Lähde:

## Lähteet
Capricorns

**Capricorns** on brittiläinen stoner rock -yhtye. Suurin osa biiseistä on instrumentaaleja,  mutta muutamassa kappaleessa on mukana myös laulua.

## Levytykset
* Capricorns (EP) 2004
* Ruder Forms Survive 2005
* River, Bear Your Bones 2008
Deathgrind

**Deathgrind** (myös **death-grind** tai **death/grind**) on metallimusiikin tyyli, joka sekoittaa grindcoren ankaruutta, nopeutta ja ytimekkyytä sekä death metalin teknisyyttä, äänenkäyttöä ja riffejä. Death metalista poiketen kitarasoolot ovat harvinaisia, joskin yleisempiä kuin grindcoressa ja kappaleet lyhytkestoisempia, usein yhdestä kolmeen minuuttiin. Grindcoresta poiketen deathgrind on lähestymistavaltaan teknisempää ja hardcore punk -vaikutteet eivät ole yhtä ilmeisiä. Lyyriset teemat usein käsittelevät grindcoren tapaan poliittista vastarintaa, yhteiskunnallisia epäkohtia, dystopioita sekä sotia ja muita konflikteja. 

Deathgrindiksi ei yleensä luokitella grindcore-yhtyeitä, jotka myöhemmin ovat muuttuneet death metal -ryhmiksi, kuten Carcass ja Napalm Death. Jälkimmäisen viimeisimmät tuotokset *The Code is Red...Long Live the Code* ja *Smear Campaign* voidaan kuitenkin lukea deathgrind-albumeiksi.

## Deathgrind-yhtyeitä

*Aborted
*Assück
*Asesino
*The Berzerker
*Blood
*Bolt Thrower
*Brujeria
*Brutal Truth
*Cattle Decapitation
*Carcass
*Carnalation
*Cephalic Carnage
*Deathbound
*Discordance Axis
*Drawn and quartered
*Dying Fetus
*Fuck...I'm Dead
*Gorerotted
*Napalm Death
*Nasum
*Rotten Sound
*Skinless
Röllin sydän

**Röllin sydän** on vuonna 2007 valmistunut suomalais-saksalais-venäläis-brittiläinen animaatioelokuva, jossa Rölli esiintyy ensimmäisen kerran animoituna. *Röllin sydän* on järjestyksessä kolmas pitkä Rölli-elokuva. Edelliset elokuvat olivat *[[Rölli – hirmuisia kertomuksia]]* (1991) ja *[[Rölli ja metsänhenki]]* (2001).

Elokuvaa mainostettiin ensimmäisenä suomalaisena animaatioelokuvana, vaikka jo sitä ennen ilmestyi useita muita, kuten *[[Seitsemän veljestä (animaatioelokuva)|Seitsemän veljestä]]* (1979), *[[Joulupukki ja noitarumpu (elokuva)|Joulupukki ja noitarumpu]]* (1996), *[[Turilas ja Jäärä]]* (2001) ja *[[Keisarin salaisuus]]* (2006). *Röllin sydäntä* lähdettiin kuitenkin näistä ensimmäisenä suuntaamaan myös kansanvälisille markkinoille ja siitä äänitettiin jo tuotantovaiheessa sekä suomen- että englanninkieliset dubbausversiot. Elokuvan alkuperäisestä poikkeava englanninkielinen nimi on *Quest for a Heart* ("Sydämen etsintä").

## Tarina
Rölli tapaa menninkäistyttö Millin, josta hän saa uuden ystävän. Menninkäisten metsä uhkaa kivettyä ja ainoa keino pysäyttää se on hankkia maaginen sydän Talvenmaasta. Vaikka menninkäiset ja röllit ovat toistensa vastakohtia, heidän on pakko tehdä yhteistyötä pelastaakseen itsensä.

## Äänirooleissa

## Vastaanotto
### Palkinnot
Elokuva voitti parhaan animaation palkinnon saksalaisella Schlingel-elokuvafestivaalilla lokakuussa 2008 ja Chicagon lastenelokuvafestivaaleilla marraskuussa 2008.

## Lähteet

## Aiheesta muualla
*Elokuvan kotisivut
Unkarin forintti

**Unkarin forintti** (*magyar forint* [ˈmɒɟɒr ˈforint]) on Unkarin virallinen rahayksikkö. Sen kansainvälinen tunnus on HUF. Forintti jakautuu 100 filleriin (*fillér* [ˈfilleːr]); tosin fillerit eivät nykyään ole käteiskäytössä. 

## Historia
Valuutan nimi tulee Firenzessä lyödyistä *fiorino d’oro* -kultarahoista, eli floriineista, joita Unkarissa kutsuttiin nimellä *florentinus*.

Itävalta-Unkarin aikana Unkarin valuutan nimi oli forintti, ja se jakaantui 100&nbsp;kreutseriin (unk. *krajczár* [ˈkrɒjt͡saːr]). Kaksoismonarkian osista Unkari käytti forinttia, Itävalta guldenia. Ensimmäisen maailmansodan jälkeen itsenäistyneessä Unkarissa otettiin käyttöön Unkarin korona [ˈkoronɒ] eli Unkarin kruunu, jota seurasi vuonna 1927 Unkarin pengő [ˈpɛŋgøː]. Valuutta koki  hyperinflaation, ja liikkeelle laskettiin jopa sadan triljoonan pengőn seteli.

Forintti otettiin uudelleen käyttöön vuonna 1946. Valuutta pysyi vakaana muutaman vuoden, minkä jälkeen se alkoi heiketä suunnitelmatalouden takia. Demokratiaan siirtymisen jälkeen inflaatio oli kolme vuotta 35&nbsp;%, mutta markkinatalous vakautti sen.

Toistaiseksi viimeinen filleriarvoinen kolikko, 50 filleriä, vedettiin pois rahaliikenteestä vuonna 1999. Filleri on kuitenkin edelleen virallinen yksikkö, jota käytetään esimerkiksi puhelumaksujen hinnoittelussa.

## Kolikot

## Setelit

#### Huomautuksia

## Lähteet

## Aiheesta muualla

* 
* 
*
Oyuki Konno

**Oyuki Konno** (, s. 2. kesäkuuta 1965) on japanilainen kirjailija. Hänen kuuluisin teoksensa on *[[Maria-sama ga miteru]]* -light novel -sarja, joka on sovitettu myös animeksi, Satoru Nagasawan piirtämäksi mangaksi sekä kuunnelmiksi. Lisäksi hän on kirjoittanut sarjat *[[Yume no miya]]* ja *[[Suripisshu!]]*, sekä erillisen teoksen *[[Sakana no ten – ihō no kakera]]*.

## Aiheesta muualla
*
U.S. Gold

**U.S. Gold** oli brittiläinen tietokone- ja videopelejä kehittävä ja julkaiseva pelitalo. Yhtiö toimi aina 1980-luvun alusta 1990-luvun puoleenväliin, tuottaen lukuisia pelejä 8-bittisille, 16-bittisille ja 32-bittisille alustoille.

## Historia
Geoff Brown perusti U.S. Goldin Birminghamissa vuonna 1984. Hän perusti sen vuonna 1983 perustamansa tietokonepelejä jakelevan Centresoftin kustannusosastoksi. Heidän ensisijainen tavoitteensa oli julkaista suosittujen amerikkalaisten kotitietokoneiden, Atarin ja Commodore 64:n, pelejä Isossa-Britanniassa ja Euroopassa sekä kääntää ne myöhemmin myös eurooppalaisilla tietokonemarkkinoilla muille suosituille 8-bittisille kotitietokoneille, kuten ZX Spectrumille ja Amstrad CPC:lle.

Eidos Interactive osti yhtiön vuonna 1996.

## Pelit

Yhtiö julkaisi mm. Segan Out Run pelejä.

## Aiheesta muualla
* US Gold Mobygamesissä
Cortex Command

__NOTOC__
***Cortex Command*** on Data Realms LLC:n kehittämä kaksiulotteinen toimintapeli. Peli on sivusta kuvattu ja siinä on ''Worms''-pelien tyylinen täysin tuhoutuva maasto.

## Juoni
Tulevaisuudessa ihmiset ovat paenneet planeetaltaan ja fyysisen kehonsa rajoituksilta. Näin he voivat matkustaa kauas avaruuteen samalla, kun aivoja pidetään elossa keinotekoisin menetelmin. He kohtaavat muita lajeja ja pian aloitetaan intergalaktinen vaihtokauppa. Koska kasvavat sivilisaatiot vaativat lisää resursseja niin jatkuvasti kasvava rintama on pakollinen kehityksen turvaamiseksi. Pelaaja on yhdellä viimeisistä teollistumattomista ja luonnonvaraisista planeetoista. Pelaaja johdattaa joukkojaan vihollista vastaan ja toimii  heidän aivoinaan.

## Tehtävät
Pelissä on suojeltava omia aivoja ja mahdollisesti tuhottava vastustajan aivot. Peliin on myös suunniteltu yli 20 jakson tarinamoodia, mutta se on vielä kehityksessä. Pelissä on mahdollista olla yhdestä neljään pelaajaa. Pelissä kaivetaan kultaa viimeiseltä ihmisen hyväksikäyttämättömältä planeetalta ja sillä ostetaan lisää klooneja, aseita, työkaluja, raketteja, ym. joita sitten käytetään vihollisen eliminoimiseen. Pelaaja itse voi ohjata yhtä hahmoa kerrallaan ja pelata kuin ammuntapeliä, tai sitten komentaa tekoälyä liikuttamaan joukkojansa. Tällä hetkellä tekoäly ei vielä ole täysin toiminnassa, mutta se voi tehdä perustoimintoja.

## Modaus
Peli on tehty helposti modattavaksi, pääasiassa koska tällä hetkellä varsinaisia joukkoja ja aseita on vähän ja pelin tekijät ovat päättäneet aluksi viimeistellä pelin muut osat ennen kuin alkavat tehdä siihen uusia aseta ja hahmoja. Peliä voi modata graafisesti sekä aseiden ja hahmojen ominaisuuksia voi muuttaa. Peli lukee .ini tekstitiedostoja ja .bmp bittikarttakuvia sekä .wav ja .ogg äänitiedostoja. Itse modaamisesta löytää lisää tietoa pelin foorumeilta ja omalta sivulta CortexWiki.

## Aiheesta muualla
*Pelin kotisivut
*Pelin virallinen Wiki 
*Pelin viralliset foorumit

## Lähteet
Yuri (lajityyppi)

**Yuri** (百合, "lilja") on Japanissa käytetty termi, joka tarkoittaa naisten välistä romantiikkaa ja homoseksuaalisuutta.
*[[Shiroi Heya no Futari]]* (*Our White Room*, 1971) on ensimmäinen yuri-manga, jonka jälkeen ilmeistyi *[[Rose de Versailles]]* (*[[Lady Oscar (manga ja anime)|Lady Oscar]]*, 1972).

Länsimaissa termiä on käytetty pornografisessa merkityksessä (kuten hentai). Niin kutsuttu miesvastine yurille on yaoi. 

**Shōjoai** (), kirjaimellisesti ”tyttörakkaus”, on termi, jota länsimaissa käytetään platonisessa merkityksessä. Termi on länsimainen vastine termille shōnen’ai ja ei ole käytössä Japanissa, mutta tarkoitus usein ymmärretään kuitenkin. Shōjoailla on eri merkitys Japanissa (viittaa pedofiliaan) eikä ole suositeltavaa käyttää.

Shōjoai on useimmiten tytöille suunnattua, mutta myös pojille suunnattua shōjoaita on olemassa. Näiden välillä on kuitenkin oleellisia eroja: tytöille suunnatut julkaisut keskittyvät lähinnä draamaan ja hahmojen välisiin suhteisiin, kun taas pojille suunnattu shōjoai on yleensä eroottisempaa ja paljastavampaa.
Shōjoaita pidetään yleisesti yhtenä mangan ja animen kategorioista.

## Sarjat

Sarjoja, joissa on merkittäviä yuri-elementtejä:

* *[[ Citrus]]*
* *[[Gokujō seitokai]]*
* *[[Kannazuki no miko]]*
* *[[Kashimashi – Girl Meets Girl]]*
* *[[Lady Oscar (manga ja anime)|Lady Oscar]]*
* *[[Maria-sama ga miteru]]*
* *[[Oniisama e...]]*
* *[[Sakura Trick]]*
* *[[Shiroi heya no futari]]*
* *[[Simoun]]*
* *[[Strawberry Panic!]]*
* *[[Yami to Bōshi to Hon no Tabibito]]*

Yuri-elementtejä esiintyy jonkin verran myös seuraavissa sarjoissa:

* *[[2x2 = Shinobuden]]*
* *[[Azumanga Daioh]]*
* *[[Cardcaptor Sakura]]*
* *[[Kore ga watashi no goshujinsama]]*
* *[[Loveless]]*
* *[[Magical Girl Lyrical Nanoha]]*
* *[[Magic Knight Rayearth]]*
* *[[Otome wa boku ni koishiteru]]*
* *[[Sailor Moon]]*
* *[[Shōjo kakumei Utena]]*
* *[[Tokyo Mew Mew]]*
* *[[K-On!]]*

## Katso myös
* Yaoi

## Lähteet

## Aiheesta muualla
Peter Revson

**Peter Jeffrey Revson** (27. helmikuuta 1939 New York City, New York, Yhdysvallat – 22. maaliskuuta 1974 Kyalami, Etelä-Afrikka) oli yhdysvaltalainen kilpa-autoilija. Revson menestyi Formula 1 -sarjassa ja Indianapolis 500 -kilpailuissa. Revson oli miljonääri, sillä hän oli suuren Revlon-kosmetiikkayhtiön perillinen. Hän seurusteli Miss Maailma Marjorie Wallacen kanssa.

Revson syntyi New York Cityssä.

## Ura

Ollessaan Cornellin yliopistossa Revson alkoi ajaa kilpaa. Revson osallistui ensimmäistä kertaa Formula 1 -sarjaan Monacon Grand Prix'ssa 1964. Vuonna 1971 hän ajoi McLaren-tallissa ja hänestä tuli ensimmäinen amerikkalainen Can-Am -sarjan maailmanmestari. Samalla kaudella hän sijoittui toiseksi Indianapolis 500 -kilpailussa. Kyseiseen kilpailuun hän lähti paalupaikalta. Hän kilpaili Indianapolis 500 -kilpailuissa joka vuosi vuosina 1969-1973. Kaudeksi 1972 Revson nimettiin McLaren-tallin Formula 1 -kuljettajaksi. Hän oli tallissa kaksi vuotta, ja onnistui voittamaan Britannian ja Kanadan Grand Prix't kaudella 1973. Tämän jälkeen hän siirtyi kaudeksi 1974 Shadow-talliin.

## Kuolema

Revson kuoli Etelä-Afrikan Grand Prix'n vapaissa harjoituksissa 22. maaliskuuta 1974, kun hänen Shadow Ford DN3 -autostaan pettivät ripustukset. Revson ajoi kaarteessa ulos ja paloi pahasti ajokissaan. Graham Hill, Emerson Fittipaldi ja Eddie Keizan yrittivät pelastaa Revsonin palavasta autosta, mutta korkealle loimuavat liekit estivät heitä tekemästä sitä. Revson kuoli matkalla sairaalaan. Hänestä tuli toinen autourheilussa surmansa saanut Revson, sillä hänen veljensä Douglas kuoli kolarissa Tanskassa vuonna 1967.

Revsonin korvasi Tom Pryce, joka kuoli samassa Grand Prix'ssa kolme vuotta myöhemmin.

## Kunnianosoitukset

Revson pääsi Motorsports Hall of Fame of Americaan vuonna 1996 urheiluautoluokkaan.

## Formula 1 -tulokset

### Indianapolis 500 -tulokset

## Lähteet
* Helsingin Sanomat 23.3.1974 (kuolema)

### Viitteet
Como

**Como** (paikallisella murteella *Comm*) on kaupunki Lombardiassa, Pohjois-Italiassa. Kaupunki sijaitsee 45&nbsp;kilometriä Milanosta pohjoiseen Comojärven rannalla. Kaupunki on Comon maakunnan pääkaupunki. Kaupungissa on noin 85&nbsp;000 asukasta.

## Historia
Kaupunkia ympäröivät kukkulat olivat asuttuja jo pronssikaudella. Kelttiläisen heimon orobien asumuksista on edelleen nähtävissä jäänteitä kaupungin lounaispuolella sijaitsevilla puita kasvavilla mäenrinteillä.

Ensimmäisellä vuosisadalla eaa. roomalaiset ottivat alueen haltuunsa. Ensimmäinen keskus perustettiin läheisille mäenrinteille, mutta se siirrettiin Julius Caesarin käskystä nykyiseen paikkaansa. Caesar kuivatutti nykyisen Comojärven eteläisen lahden ja loi kaupungin ruutukaavan. Vastaperustetulle kaupungille annettiin nimi Novum Comum.

Vuonna 774 kaupunki antautui Kaarle Suuren johtamalle frankkien armeijalle. Kaupungista tuli frankkien johdolla kaupankäynnin keskus.

Vuonna 1127 Como hävisi vuosikymmenen jatkuneen sodan läheistä Milanon kaupunkia vastaan. Fredrik I Barbarossan tuhotessa Milanon vuonna 1162 Comot saivat hyvityksen kokemalleen tappiolle. Fredrik rakennutti kaupungin ympärille useita puolustustorneja, joista yksi on yhä jäljellä.

Sittemmin ranskalaiset valtasivat kaupungin ja tämän jälkeen espanjalaiset. Vuonna 1714 kaupungin valtasivat itävaltalaiset. Napoleon I hallitsi kaupunkia vuodesta 1796 vuoteen 1815, minkä jälkeen itävaltalaiset saivat Wienin kongressin päätösten perusteella kaupungin jälleen haltuunsa. Vuonna 1859 Giuseppe Garibaldi liitti kaupungin vastaperustetun Italian yhteyteen, Savoijin kuningashuoneeseen.

Toisen maailmansodan lopussa Comon alueen partisaanit ottivat Mussolinin vangiksi Comojärven pohjoisrannalla.

## Päänähtävyydet

### Kirkot

* Tuomiokirkon rakentaminen aloitettiin vuonna 1398 paikalla, jossa ennen oli sijainnut romaaniseen tyyliin rakennettu kirkko Santa Maria Maggiore. Kirkon julkisivu rakennettiin vuonna 1457. Siinä on ruusuikkuna sekä kahta tunnettua comolaista, Plinius vanhempaa ja Plinius nuorempaa, esittävät renessanssipatsaat.
* *San Federele*, romaaniseen tyyliin rakennettu kirkko, joka rakennettiin noin vuonna 1120. 
* *Sant'Agostino* 1300-luvulla rakennettu sistersiläiskirkko, joka uudistettiin 1900-luvulla. Kirkon sisätiloissa ja läheisessä luostarissa on 1400- ja 1500-luvuilta peräisin olevia freskoja, mutta enimmäkseen kirkon koristeet ovat barokin ajalta. 
* *Sant'Abbondio* romaaninen kirkko, jonka paavi Urbanus II vihki käyttöön vuonna 1095.
* *San carpforo*

### Funikulaari
Comon funikulaari rakennettiin 1894 yksiraiteiseksi. Funikulaari vie matkustajat 715 metrin korkeuteen, Brunaten kylään, jossa on noin 1&nbsp;800 asukasta. Nämä asukkaat muodostavat funikulaarin pääasiallisen käyttäjäkunnan.

## Kuuluisia comolaisia
*Alessandro Volta, fyysikko

## Lähteet

## Aiheesta muualla

*Kaupungin viralliset sivut